Weichsel
D Weichsel (uf polnisch: Wisła [], uf tschechisch: Visla) isch en 1.047 Kilometer lange Fluss z Pole. 

Uf alte Landcharte gseht me au noo d'Schribwiis Wixel und Wissel.

Wo d Weichsel duureflüsst 
D Quälle vom Fluss entschpringt i de Westbeskide am 1.214 m grosse "Barania Góra" (Widderberg). Meischtens flüsst er Richtig Oschtsee nordwärts. 

De Fluss flüsst dur Dur Krakau (Kraków) und dur d Ebeni zwüsche em Heiligchrüzmassiv im Weschte und em Lubliner Hügelland im Oschte, denn passiert d Weichsel s polnische Tüüfland, wo si dur Warschau (Warszawa) flüsst. Schpöter chunnt si a Toruń (Thorn) und Bydgoszcz (Bromberg) vorby. D Weichsel tritt i de Danziger Mündig i d Oschtsee.

Gschicht 
De Name vo de Weichsel isch sehr alt. Me isch sich aber nöd einig, öb er en indoeuropäische oder en vor-indoeuropäische Name hät. Was mer weis isch, das sin Name zum erschte Mal isch als Vistula vom Plinius em Ältere 77 n. Chr. i siner „Naturgschicht“ (4.52, 4.89) gnännt worde isch. Der Vistula-Fluss isch isch is Mare Suebicum gflosse, di hütig Oschtsee. 

De Plinius hät d Weichsel au noo als Gränzfluss zwüsche de germanische und sarmatische Iiflussgebiet gnännt.

Sunschtigs 
De glich Name hät au d letschti Chaltiisziit vom Pleistozän, nämli d Weichsel-Chaltziit, im norddütsche Gebiet.

S Weichselmündigsgebiet isch e wichtigi Station i de Gschicht vo de Russlandmennonite. S Niderdütsche Plautdietsch isch det i de 200-jährige Sidligsziit entschtande und wird hüt vo öppe einer halbe Million Mänsche gredt.

Städt wo a de Weichsel liged 
 Danzig (poln. Gdańsk), 
 Motława (dütsch Mottlau)
 Malbork (Marienburg), Nogat
 Tczew (Dirschau)
 Grudziądz (Graudenz)
 Kazimierz Dolny
 Chełmno (Kulm)
 Bydgoszcz(Bromberg)
 Thorn (poln. Toruń)
 Płock (Plotzk)
 Warschau (poln. Warszawa)
 Sandomierz (Sandomir)
 Krakau (poln. Kraków)
 Ustron
 Wisła (Weichsel)

Näbeflüss 
 Brda dütsch: Brahe
 Bzura
 Drewenz
 Dunajec, dütsch: Dohnst
 Ferse
 Kamienna
 Liebe
 Motława, dütsch: Mottlau
 Radunia, dütsch: Radaune
 Narew
 Westlicher Bug 
 Nida
 Osa
 Pilica, dütsch: Pilitza
 Radomka
 Przemsza, dütsch: Perzemsa 
 San
 Sanna (Weichsel)
 Skawa, dütsch: Schaue
 Sola
 Wda, dütsch: Schwarzwasser
 Wierzyca

Bilder

Weblink 

Fluss (Europa)
Geografii vo Pole